CELEX: 32013D0213
Language: ro
Date: 2013-04-29 00:00:00
Title: 2013/213/UE: Decizia de punere în aplicare a Comisiei din 29 aprilie 2013 de modificare a Deciziei 2010/221/UE în ceea ce privește aprobarea măsurilor naționale de prevenire a introducerii virusului ostreid herpesvirus 1 μνar (OsHV-1 μνar) în anumite zone din Irlanda și din Regatul Unit [notificat cu numărul C(2013) 2381]  Text cu relevanță pentru SEE

1.5.2013   
            
            
               RO
            
            
               Jurnalul Oficial al Uniunii Europene
            
            
               L 120/16
            
         DECIZIA DE PUNERE ÎN APLICARE A COMISIEI
   din 29 aprilie 2013
   de modificare a Deciziei 2010/221/UE în ceea ce privește aprobarea măsurilor naționale de prevenire a introducerii virusului ostreid herpesvirus 1 μνar (OsHV-1 μνar) în anumite zone din Irlanda și din Regatul Unit
   [notificat cu numărul C(2013) 2381]
   (Text cu relevanță pentru SEE)
   (2013/213/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (1), în special articolul 43 alineatul (2),
   întrucât:
   
               (1)
            
            
               Decizia 2010/221/UE a Comisiei din 15 aprilie 2010 de aprobare de măsuri naționale pentru limitarea impactului anumitor boli la animalele de acvacultură și la animalele acvatice sălbatice, în conformitate cu articolul 43 din Directiva 2006/88/CE a Consiliului (2) permite anumitor state membre să aplice restricții privind loturile de animale acvatice comercializate sau importate, în scopul prevenirii introducerii anumitor boli pe teritoriile lor.
            
         
               (2)
            
            
               Statele membre pot aplica astfel de restricții, cu condiția fie să fi demonstrat că teritoriile lor sau anumite zone delimitate de pe teritoriile lor sunt indemne de bolile respective, fie să fi stabilit un program de eradicare pentru a obține acest statut.
            
         
               (3)
            
            
               Decizia 2010/221/UE prevede aplicarea restricțiilor legate de virusul ostreid herpesvirus 1 μνar (OsHV-1 μνar) doar până la 30 aprilie 2013. OsHV-1 μνar este o boală emergentă, în privința căreia există multe incertitudini, iar programele de supraveghere aprobate prin decizia menționată nu au fost încă pe deplin evaluate. Așadar, perioada în care statele membre pot aplica restricții specifice referitoare la această boală trebuie prelungită cu încă un an.
            
         
               (4)
            
            
               Prin urmare, Decizia 2010/221/UE ar trebui modificată în consecință.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   La articolul 3a alineatul (2) din Decizia 2010/221/UE, data de „30 aprilie 2013” se înlocuiește cu data de „30 aprilie 2014”.
   Articolul 2
   Prezenta decizie se aplică de la 1 mai 2013.
   Articolul 3
   Prezenta decizie se adresează statelor membre.
   
      Adoptată la Bruxelles, 29 aprilie 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 328, 24.11.2006, p. 14.
   
      (2)  JO L 98, 20.4.2010, p. 7.